Vysvetlenie č. 1

1/ Otázka:

Verejný obstarávateľ uvádza v opise predmetu zákazky, že v 2017 bol vypracovaný archeologický prieskum. Vo vyjadrení KPÚ Trnava (príloha č. 5 bod 22) sa však požaduje vykonať aj architektonicko-historický prieskum. V opise predmetu zákazky tento prieskum nie je zahrnutý.

Disponuje verejný obstarávateľ týmto prieskumom?

**Odpoveď:**

**Verejný obstarávateľ si je vedomý tejto požiadavky v rozhodnutí KPÚ. S KPÚ Trnava sa rokovalo ešte pred vyhlásením verejného obstarávania na výber spracovateľa projektovej dokumentácie a bolo dohodnuté, že PD je možné spracovať na základe už uskutočneného predstihového archeologického prieskumu, ktorý bude potrebné doložiť ešte fotogrametriou a magnetometrickým prieskumom. Tieto zmienené dodatky a prieskumy si zabezpečí obstarávateľ na vlastné náklady a budú poskytnuté víťaznému uchádzačovi.**

**Na základe dohody s KPÚ Trnava obstarávateľ trvá len na nacenení prác uvedených vo výzve a v súťažných podkladoch, teda prác, ktoré budú súvisieť so spracovaním projektovej dokumentácie a s tým súvisiacich prieskumov (dendrologický prieskum, prípadne iné, ktoré bude vyžadovať navrhované riešenie).**

2/ a žiadam o nápravu:

V súťažných podkladoch bod 14.Podmienky účasti písmeno d) - Uchádzač predloží zoznam referenčných projektov za predchádzajúce tri roky od vyhlásenia verejného obstarávania uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona 343/2015 v platnom znení. Ak odberateľom nebol verejný obstarávateľ a obstarávateľ, uchádzač uvedie odberateľa a jeho kontakt, meno kontaktnej osoby, č. telefónu pre možnosť overenia si informácií verejným obstarávateľom. Uchádzač musí v zozname projektov predložiť minimálne 1 plnenie projektových prác v hodnote minimálne 25 000 eur bez DPH, ktoré bolo spracované v prostredí národnej kultúrnej pamiatky a ktorého súčasťou bola aj prezentácia archeologickej lokality s uvedením popisu riešeného projektu. - ide podľa § 34 zákona o verejnom obstarávaní o diskriminačnú podmienku. Nakoľko ani Slovenská a ani Európska legislatíva neupravuje odbornú spôsobilosť architektov a projektantov pre jednotlivé typologické druhy stavieb a budov a prostredie v ktorom sú projektované. Požiadavka plnenia projektových prác iba v prostredí NKP, ktorého súčasťou bola aj prezentácia archeologickej lokality je preto diskriminačná a znevýhodňuje viacerých uchádzačov.

Vysvetlenie:

**K podmienke účasti:**

Uvedenej v bode 14. d)

d) Uchádzač predloží zoznam referenčných projektov za predchádzajúce tri roky od vyhlásenia verejného obstarávania uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona 343/2015 v platnom znení. Ak odberateľom nebol verejný obstarávateľ a obstarávateľ, uchádzač uvedie odberateľa a jeho kontakt, meno kontaktnej osoby, č. telefónu pre možnosť overenia si informácií verejným obstarávateľom. Uchádzač musí v zozname projektov predložiť minimálne 1 plnenie projektových prác v hodnote minimálne 25 000 eur bez DPH, ktoré bolo spracované v prostredí národnej kultúrnej pamiatky a ktorého súčasťou bola aj prezentácia archeologickej lokality s uvedením popisu riešeného projektu.

***Požiadavkou je, aby spracovateľ PD mal oprávnenie na výkon činnosti autorizovaného architekta podľa § 4 zákona č. 138/1992 Zb. o autorizovaných architektoch a autorizovaných stavebných inžinieroch. Vzhľadom na špecifické požiadavky sa vyžaduje spolupráca s krajinným architektom podľa § 4a zákona 138/1992 Zb. o autorizovaných architektoch a autorizovaných stavebných inžinieroch.***

***Alternatívne môže byť uchádzačom autorizovaný krajinný architekt podľa § 4a zákona č. 138/1992 Zb. o autorizovaných architektoch a autorizovaných stavebných inžinieroch. Vzhľadom na špecifické požiadavky sa v takomto prípade vyžaduje spolupráca s autorizovaným architektom podľa § 4 Zákona 138/1992 Zb. o autorizovaných architektoch a autorizovaných stavebných inžinieroch.***

***Pri obidvoch alternatívach platí, že autorizovaný architekt podľa § 4 zákona č. 138/1992 Zb. o autorizovaných architektoch a autorizovaných stavebných inžinieroch musí v zozname projektov predložiť minimálne 1 plnenie projektových prác v hodnote minimálne 25 000 eur bez DPH, ktoré bolo spracované v prostredí národnej kultúrnej pamiatky a ktorého súčasťou bola aj prezentácia archeologickej lokality s uvedením popisu riešeného projektu.***

***Predložením referencie/práce z prostredia národnej kultúrnej pamiatky a ktorého súčasťou bola aj prezentácia archeologickej lokality uchádzač zdokladuje skúsenosť projektovania v prostredí kultúrnych pamiatok a splnenia požiadaviek z toho vyplývajúcich. Je to požiadavka verejného obstarávateľa, nie je to delenie architektov.***

***Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah.* (*§34 zákona 343/2015 o verejnom obstarávaní).***

***Verejný obstarávateľ dáva do pozornosti, že predmetná zákazka je vyhlásená postupom zákazky s nízkou hodnotou.***

Dňa 27.01.2021